***Csongrád Város Polgármesterétől*** **M**

**Száma**: Önk/10-2/2023

**Témafelelős:** dr. Barcsi Judit

**ELŐTERJESZTÉS**

**Csongrád Városi Önkormányzat Képviselő- testületének**

**2023. január 26-ai ülésére**

**Tárgy**: A Piroskavárosi Szociális Család- és Gyermekjóléti Intézmény alapító okiratának módosítása

**Tisztelt Képviselő-testület!**

Csongrád Város Önkormányzat Képviselő-testülete 2022.december 15-i ülésén elvi döntést hozott arról, hogy a Piroskavárosi Szociális és Rehabilitációs Foglalkoztató Nonprofit Kft. Csongrád működtetésében álló, Csongrád, Szent Imre utca 19. szám alatti főzőkonyha rentábilisabb fenntartása érdekében e feladatkört 2023. február 1. napjától a Csongrád Városi Önkormányzat Gazdasági Ellátó Szervezet (GESZ) lássa el, a fenti telephely működtetésének átadásával egyidejűleg. A Képviselő-testület felkérte a Piroskavárosi Szociális és Rehabilitációs Nonprofit Kft. (a továbbiakban: Társaság) ügyvezetőjét, valamint a GESZ vezetőjét, hogy az átadás-átvételhez szükséges előkészítő intézkedéseket tegye meg.

A Képviselő-testület fenti döntését követően további egyeztetéseket folytatattam a GESZ és a Piroskavárosi Szociális Család- és Gyermekjóléti Intézmény vezetőjével, melynek eredményeképp a korábban meghozott döntéstől eltérően javasolom, hogy a főzőkonyha a Piroskavárosi Szociális Család- és Gyermekjóléti Intézmény fenntartásába kerüljön.

A fentiek alapján kérem a Tisztelt Képviselő- testületet az előterjesztés megvitatására és a határozati javaslat elfogadására! Az alapító okirat módosítása és módosításokkal egységes szerkezetbe foglalt alapító okirat a jelen előterjesztés mellékletét képezi.

**Határozati javaslat**

Csongrád Városi Önkormányzat Képviselő- testülete „A Piroskavárosi Szociális Család- és Gyermekjóléti Intézmény alapító okiratának módosítása” című előterjesztést megtárgyalta, és az alábbi döntést hozta:

1. A Képviselő-testület a Piroskavárosi Szociális Család- és Gyermekjóléti Intézmény Pü/30-2/2020 okiratszámú 39/2020.(VI.16.) határozattal elfogadott alapító okiratát az alábbiak szerint módosítja és fogadja el egységes szerkezetbe foglalva, 2023. február 1. napi hatállyal:

- A Piroskavárosi Szociális Család- és Gyermekjóléti Intézmény alapító okiratának 4.4. pontjába foglalt táblázata a következő 9. sorral egészül ki:

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | **kormányzati funkciószám**  | **kormányzati funkció megnevezése**  |
| 9 | 107051 | Szociális étkeztetés szociális konyhán |

1. A Képviselő-testület felhatalmazza a polgármestert, hogy a módosító okiratot és az egységes szerkezetbe foglalt alapító okiratot írja alá.

Határidő: azonnal

Felelős: Bedő Tamás polgármester

1. A Képviselő–testület utasítja a jegyzőt, hogy a költségvetési szerv módosító és egységes szerkezetbe foglalt alapító okiratát küldje meg törzskönyvi nyilvántartásba történő bejegyzés végett a Magyar Államkincstár Csongrád Vármegyei Igazgatóságához.

Határidő: azonnal

Felelős: Dr. Juhász László jegyző

Erről jegyzőkönyvi kivonaton értesítést kap:

1. Csongrád Város Polgármestere
2. A Képviselő-testület tagjai
3. Jegyzői Iroda
4. Magyar Államkincstár Csongrád Vármegyei Igazgatósága
5. Piroskavárosi Szociális Család- és Gyermekjóléti Intézmény
6. Irattár

Csongrád, 2023. január 18.

Bedő Tamás

polgármester

Okirat száma: ……………………

Módosító okirat

**A Piroskavárosi Szociális Család- és Gyermekjóléti Intézmény Csongrád Városi Önkormányzat Képviselő-testülete által 2020. június 23. napján kiadott, Pü/30-2/2020. számú alapító okiratát az államháztartásról szóló 2011. évi CXCV. törvény 8/A. §-a alapján – a ................(I.26.) önkormányzati határozatra figyelemmel – a következők szerint módosítom:**

1. Az alapító okirat 4.4. pontjába foglalt táblázata következő 9. sorral egészül ki:

|  |  |  |
| --- | --- | --- |
| 9 | 107051 | Szociális étkeztetés szociális konyhán |

Jelen módosító okiratot 2023. február 1. napjától kell alkalmazni.

Kelt: Csongrád, [időbélyegző szerint]

P.H.

Bedő Tamás

polgármester

Okirat száma: ……………………………….

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Piroskavárosi Szociális Család- és Gyermekjóléti Intézmény alapító okiratát a következők szerint adom ki:**

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése: Piroskavárosi Szociális Család- és Gyermekjóléti Intézmény
		2. rövidített neve: Piroskavárosi SZCSGYI
	2. A költségvetési szerv
		1. székhelye: 6640 Csongrád, Szent Imre utca 19.
		2. telephelye:

|  |  |  |
| --- | --- | --- |
|  | telephely megnevezése | telephely címe |
| 1 | Család-és Gyermekjóléti Központ és Szolgálat  | 6640 Csongrád, Kossuth tér 7. |

1. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 2007. április 21.

 **3. A költségvetési szerv irányítása, felügyelete**

* 1. A költségvetési szerv irányító szervének

3.1.1. megnevezése: Csongrád Városi Önkormányzat Képviselő-testülete

 3.1.2. székhelye: 6640 Csongrád, Kossuth tér 7.

3.2. A költségvetési szerv fenntartójának

3.2.1. megnevezése: Csongrád Városi Önkormányzat

* + 1. székhelye: 6640 Csongrád, Kossuth tér 7.
1. **A költségvetési szerv tevékenysége**
	1. A költségvetési szerv közfeladata:

Az intézmény a személyes gondoskodás keretébe tartozó szakosított ellátást, ápolást, gondozást nyújtó idősek otthonát működtet az 1993. évi III. törvényben, az 1/2000.(I.7.) SzCsM rendeletben, valamint egyéb jogszabályok és a fenntartó Csongrád Városi Önkormányzat hatályos helyi rendeletében szabályozott előírások szerint, továbbá az intézmény a személyes gondoskodás keretébe tartozó szociális alapszolgáltatást, a szociális igazgatásról és szociális ellátásokról szóló 1993. évi III. törvény 64.§, a gyermekek védelméről és a gyámügyi igazgatásról szóló 1997. évi XXXI. törvény 39 §, 40 §, 40A §-a, valamint a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet és a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendeletben foglaltak szerint végzi.

Számviteli, pénzügyi, gazdálkodási feladatait megállapodás alapján a Csongrádi Polgármesteri Hivatal látja el.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 873000 | Idősek, fogyatékosok bentlakásos ellátása |

* 1. A költségvetési szerv alaptevékenysége:

Az egészségi állapota, valamint szociális helyzete miatt önmaga ellátására nem, vagy csak folyamatos segítséggel képes, napi 4 órát meghaladó, vagy jogszabályban meghatározott egyéb körülményeken alapuló gondozási szükséglettel bíró, de rendszeres fekvőbeteg- gyógyintézeti kezelést nem igénylő, öregségi nyugdíjkorhatárt betöltött személy tartós bentlakásos ellátásával továbbá demens idősek tartós bentlakásos ellátásával foglalkozó ápolást nyújt az intézmény.

Család és gyermekjóléti szolgáltatások tekintetében az intézmény ellátási területén a teljes lakosság részére személyes gondoskodást nyújtó ellátás biztosítása, család-és gyermekjóléti feladatok ellátása, közvetítése és szervezési tevékenység biztosítása. Az illetékességi, működési területen élő gyermekek részére a gyermeki jogok érvényesülésének biztosítása, valamint a gyermekek életkori sajátosságainak megfelelő gondozás- nevelés figyelemmel kísérése, a gyermekek családban történő nevelkedésének elősegítése, veszélyeztető körülmények megelőzése.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041231 | Rövid időtartamú közfoglalkoztatás |
| 2 | 041233 | Hosszabb időtartamú közfoglalkoztatás |
| 3 | 082091 | Közművelődés- közösségi és társadalmi részvétel fejlesztése |
| 4 | 086090 | Egyéb szabadidős szolgáltatás |
| 5 | 102023 | Időskorúak tartós bentlakásos ellátása |
| 6 | 102024 | Demens betegek tartós bentlakásos ellátása |
| 7 | 104042 | Család és gyermekjóléti szolgáltatások |
| 8 | 104043 | Család és gyermekjóléti központ |
| 9 | 107051 | Szociális étkeztetés szociális konyhán |

* 1. A költségvetési szerv illetékessége, működési területe:

Személyes gondoskodás keretébe tartozó szakosított ellátást, ápolást, gondozást nyújtó idősek otthona 6640 Csongrád, Szent Imre utca 19. Csongrád város, Csanytelek, Felgyő, Tömörkény községek közigazgatási területe.

Család-és gyermekjóléti szolgálat Csongrád város közigazgatási területe.

Család- és gyermekjóléti központ Csongrád város, Csanytelek, Felgyő, Tömörkény községek közigazgatási területe.

1. **A költségvetési szerv szervezete és működése**
	1. A költségvetési szerv vezetőjének megbízási rendje:

A kinevezési, megbízási jogkör gyakorlója a Csongrád Városi Önkormányzat Képviselő- testülete, nyilvános pályáztatás alapján. A megbízás időtartama határozott, 5 év. A pályázati eljárással kapcsolatos feladatokat a polgármester látja el.

A költségvetési szerv vezetőjének megbízási rendjét meghatározó jogszabályok: a Magyarország helyi önkormányzatairól szóló 2011. évi CLXXXIX. törvény, a közalkalmazottak jogállásáról szóló 1992. évi XXXIII. törvény.

A kinevezési, megbízási jogkör magában foglalja a felmentés, az összeférhetetlenség megállapítását, a fegyelmi eljárás megindítását, a fegyelmi büntetés kiszabását. Az egyéb munkáltatói jogkört a polgármester gyakorolja, melyen a kinevezési, megbízási jogkörön kívül minden más munkáltatói jogot kell érteni. A vezető felett az egyéb munkáltatói jogokat a polgármester gyakorolja. A vezetői megbízás határozott időre szól.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | Közalkalmazottak jogállásáról szóló 1992. évi XXXIII. törvény |
| 2 | munkajogi jogviszony | Munka Törvénykönyvéről szóló 2012. évi I. törvény |
| 3 | megbízási jogviszony  | Polgári Törvénykönyvről szóló 2013. évi V. törvény |